钦定古今图书集成/明伦汇编/闺媛典/第094卷 > 刘光灿妻李氏
## 钦定古今图书集成/明伦汇编/闺媛典/第094卷 > 刘光灿妻李氏

按《明外史列女传》：“李氏，高陵人，刘光灿妻。夫亡，励志
苦守。崇祯四年，贼陷高陵，氏年七十九矣。其家人掖
之走，不可，曰：‘未亡人弃先夫室何往’？语未已，贼入，氏
即取刀自刺，流血淋漓。贼壮其烈，与饮食，怒不受，以
碗击贼，骂曰：‘吾忍死四十九年，今啜贼食耶’！遂遇害。”